Oplev vores forfattere til bogfestivalen Historien Lever i Den Gamle By i Aarhus.

View this email in your browser
Kære læser, Den Gamle By i Aarhus danner endnu engang rammerne for den historiske bogfestival Historien Lever. I år sker det den 5. - 6. oktober. På festivalen kan du opleve en perlerække af vores forfattere, der alle er med til at holde historien i live. Se det fulde festivalprogram her.
# 12 kvinder, der havde fået nok
Gå ikke glip af Sara Alfort, der i samtale med Julie Rokkjær Birch fortæller om en flok skandinaviske kvindelige forfattere, der havde fået nok - af tidens forventninger, nedarvede konventioner og lovgivningens begrænsninger. Det er lørdag den 5. oktober kl. 12:45. Sara Alfort har blandt andet skrevet bøgerne Damer der var for meget og Damer der fik nok, der begge fortæller historien en række kvinder, der udfordrede normerne for at være kvinde i deres tid. Sara Alfort er nomineret til Erik Kjersgaard-prisen 2024, der uddeles lørdag kl. 13:45.
# 400 år med Børsen - brande, byldepest og ballade
Oplev lektor og forfatter Anders Ravn Sørensen fortælle om Børsen, der i 400 år har været kulissen for Danmarks forvandling fra renæssancens autoritære og magiske verden til et moderne demokrati. Det er søndag den 6. oktober kl. 15:30. Anders Ravn Sørensen har i sin forskning beskæftiget sig med koblingen mellem erhvervshistorie og kulturhistorie og er nu aktuel med bogen Børsen.
# Den folkekære konge
Var Frederik 5. andet end en liderlig alkoholiker? Hør Søren Mentz fortælle om den folkekære konge, som for mange i dag er glemt. Det er lørdag den 5. oktober kl. 15:45. Bogen om Frederik 5. vandt prisen for Årets Historiske Bog 2023.
# Tvang eller tillid?
Hør idéhistorikerne Rikke Peters og Jakob Bek-Thomsen fortælle om vaccinemodstandens historie - fra koppeindpodning og frem til i dag. Det er lørdag den 5. oktober kl. 11.45.
# Krigshelten fra 2. Verdenskrig
Oplev Thomas Harder fortælle om flyverhelten Kaj Birksted, der nægtede at acceptere den tyske dominans, fløj over 300 togter i fjendtligt territorium, og som efter krigen blev en central skikkelse i den danske forsvarsdebat. Det er søndag den 6. oktober kl. 15:45. Thomas Harder er oversætter og forfatter til en række bøger om især Italien og Anden Verdenskrig blandt andre En sten for Eva, Anders Lassens Krig og Birk.
# Tusindvis af kilometer over det canadiske Arktis
Tag med til koldere breddegrader, når Michael Böss går i sporene på polarforskere, herrnhutere og hvalfangere tusindvis af kilometer over det canadiske Arktis. Det er lørdag den 5. oktober kl. 13:45.
# Da Danmark blev sort
Det handler om kul, olie og gas, når historiker Sissel Bjerrum Fossat fortæller om den sorte omstillings danske hverdagshistorie. Det er søndag den 6. oktober kl. 12:15.
Copyright (C) 2024 Gads Forlag. All rights reserved. Du modtager denne e-mail, fordi du har tilmeldt dig Gads Forlags nyhedsbrev. Our mailing address is: Gads Forlag Fiolstræde 31-33 København K 1171 Denmark Føj os til din adressebog Want to change how you receive these emails? You can update your preferences or